stanford-oval/wikipedia huggingface dataset:
Jalkapallon Euroopan-mestaruuskilpailut 2016 – Lohko E
Ottelut > Italia vs. Irlanti

| --- | --- |
           }}   Italia :            }}   Irlanti
Ottelut > Ruotsi vs. Belgia

| --- | --- |
           }}   Ruotsi :            }}   Belgia
Aiheesta muualla

Jalkapallon Euroopan-mestaruuskilpailut 2016 – Lohko E UEFA:n sivuilla. (englanniksi)
John Kenneth Galbraith

| John Kenneth Galbraith |
| --- | --- |

Henkilötiedot
Syntynyt: 15. lokakuuta 1908 Iona Station, Ontario, Kanada
Kuollut: 29. huhtikuuta 2006 (97 vuotta) Cambridge, Massachusetts, Yhdysvallat
Koulutus ja ura
Tutkinnot:  Kalifornian yliopisto, Berkeley Toronton yliopisto
Väitöstyön ohjaaja:  George Martin Peterson
Instituutti:  Harvardin yliopisto Princetonin yliopisto Kalifornian yliopisto, Berkeley
Tutkimusalue:  taloustiede
Palkinnot:  Presidential Medal of Freedom
John Kenneth Galbraith O.C. (15. lokakuuta 1908 Iona Station, Ontario, Kanada – 29. huhtikuuta 2006 Cambridge, Massachusetts, Yhdysvallat) oli yhdysvaltalainen, yksi 1900-luvun merkittävimmistä taloustieteilijöistä. Kanadalaissyntyinen Galbraith jäi eläkkeelle Paul M. Warburg -talousprofessorin tehtävästä Harvardin yliopistossa ja hänet tunnetaan keynesiläisen ja jälkikeynesiläisen teorian kehittäjänä erikoisalanaan teknostruktuuriksi muuttuneet korporaatiot.
Elämä

Galbraith suoritti alemman kandidaattitason tutkintonsa Ontarion Agricultural Collegessa, Toronton yliopistossa 1931 ja ylemmän kandidaattitason tutkinnon 1933 University of Californiassa sekä laati väitöskirjan samassa yliopistossa 1934.
Vuonna 1937 hänestä tuli Yhdysvaltain kansalainen. 1940-luvulla Galbraith palveli Franklin D. Rooseveltin hallinnossa hintasäännöstelyviranomaisena sekä strategisten pommitusten tutkimuksen johtajana  1945. Hänelle myönnettiin Presidential Medal of Freedom -mitali vuonna 1946. Galbraith toimi myös Fortune-lehden toimittajana 1943–1948.
Maailmansodan aikana Galbraith nimitettiin Yhdysvaltain hintasääntelyviraston varapääjohtajaksi, mutta toukokuussa 1943 hän joutui pois tehtävästä "kommunistisen taipumuksen" vuoksi.
Hän opetti sekä University of Californiassa että Princetonissa ennen siirtymistään pysyvästi Harvardin yliopistoon 1948. Hän jäi eläkkeelle 1975. Hän sai 45 kunnianimitystä eri yliopistoista mukaan lukien Harvardin, Oxfordin, Pariisin, Toronton ja Moskovan valtionyliopiston huomionosoitukset.
J. K. Galbraith kampanjoi Adlai Stevensonin tukena 1952 ja 1956 sekä oli John F. Kennedyn taloudellisena neuvonantajana presidentinvaalien yhteydessä. Galbraith toimi Yhdysvaltain suurlähettiläänä Intiassa 1961–1963 John F. Kennedyn ollessa presidenttinä. 1968 hän Americans for Democratic Actionin puheenjohtajana auttoi Eugene McCarthyä nousemaan demokraattien puoluekokouksen ehdokaslistalle presidenttiesivaaliehdokkaaksi. Hän oli myös varhainen Vietnamin sodan vastustaja.
Galbraithin pääteos Runsauden yhteiskunta (Affluent Society, 1958, suom. 1969) palkittiin Taminent Book Awardilla ja Sidney Hillman Awardilla. Keynes kritisoi näkemystä siitä, että ainoastaan bruttokansantuote takaisi sosiaalisen vakauden ja esitti, että ylellisyystuotteiden kysyntä määrittää talouden painopisteitä yleisen hyvinvoinnin kustannuksella. Galbraith kirjoitti paljon ja esiintyi usein televisiossa.
Käsityksiä

Vuonna 1967 Galbraith vaati kirjassaan The New Industrial State lisää suunnitelmataloutta ja kirjoitti: "Korkeaa teknologiaa ja pääomien runsasta käyttöä ei voi jättää markkinoiden kysynnän varaan. Ne vaativat suunnittelua ja suunnittelun ydin on, että ihmisten käyttäytymisestä pitää tehdä ennustettavaa eli se pitää alistaa kontrollille."
Galbraith kannatti sääntelyä ja valtion puuttumista talouteen mutta myös ammattiliittojen vahvaa asemaa.
Arvostelua

Milton Friedman vertasi Galbraithia 1800-luvun alun aristokraattisiin ja holhoaviin brittikonservatiiveihin ja katsoi Galbraithin ajattelevan, että kuluttajien ei pidä saada valita, vaan hallinnon "ylivertaisten aivojen". "Monet uudistajat – Galbraith ei ole tässä yksin – vastustavat vapaata markkinataloutta pääasiassa siksi, että se turhauttavasti estää heitä toteuttamasta uudistuksiaan, koska se antaa ihmisten saada mitä he haluavat eikä sitä, mitä uudistajat haluavat. Siksi jokaisella uudistajalla on vahva taipumus vastustaa vapaita markkinoita."
Kirjoja

American Capitalism (1952)
The Great Crash (1955)
Economics and the Art of Controversy (1955)
Affluent Society (1958, suom. Runsauden yhteiskunta)
The Liberal Hour (1960)
The Scotch (1964)
The New Industrial State (1967, suom. Uusi yhteiskunta)
The Triumph. (1968) Romaani. Suom. Vallankaappaus amerikkalaiseen tapaan. Kirjayhtymä, 1970.
How to control the military, 1969. Suom. Sotilasmahdin valvonta. Kirjayhtymä, 1970.
Economics and the Public Purpose (1973) suom. Valta ja raha, Kirjayhtymä 1974.
A China Passage (1973)
Money: Whence It Came, Where It Went (1975, suom. Raha : mistä se tulee, minne se menee)
The Age of Uncertainty (1977, suom. Epävarmuuden aika)
Almost Everyone's Guide to Economics (1979)
The Nature of Mass Poverty (1979)
A Life in Our Times (1981)
The Voice of the Poor (1983)
The Anatomy of Power (1983, suom. Vallan anatomia)
A View from the Stands (1986)
Economics in Perspective (1987)
Capitalism, Communism and Coexistence (1988, Stanislav Menshikovin kanssa
A Tenured Professor (1990)
The Culture of Contentment (1992)
A Journey Through Economic Time (1994)
The Good Society (1996)
Letters to Kennedy (1998)
Name-Dropping: From F.D.R. (1999)
Aiheesta muualla

Kuvia tai muita tiedostoja aiheesta John Kenneth Galbraith Wikimedia Commonsissa
Galbraith, James K.: America Abandoned Its Economic Prophet. The World Embraced Him. Foreign Policy 15.1.2021. (englanniksi)
Johan Haartman (nuorempi)

Johan Haartmanin mukaan on nimetty Helsingin Meilahdessa sijaitseva Haartmaninkatu ja sen varrella sijaitseva Haartmanin sairaala.
Johan Haartman (19. syyskuuta 1725 Paimio – 29. joulukuuta 1787 Turku) oli Turun akatemian ensimmäinen suomalaissyntyinen lääketieteen professori sekä Suomen sairaalalaitoksen perustaja. Haartman kirjoitti Suomen ensimmäisen yleistajuisen lääkärioppaan Tydelig Underrättelse Om de Mäst Gångbara Sjukdomars Kännande och Motande, Genom Lätta och Enfalliga Hus-Medel; Samt et litet Res- och Hus-Apothek etc vuonna 1759 (Selkeää tietoa yleisimmistä tunnetuista sairauksista ja niiden hoidosta helppojen ja yksinkertaisten kotimenetelmien avulla; Sekä pieni Matka- ja kotiapteekki tms).
Suku ja koulutus

Haartmanin samanniminen isä Johan Haartman vanhempi toimi akatemiassa logiikan ja metafysiikan professorina. Hänen äitinsä oli Finströmin kirkkoherran tytär Maria Sundenius. Hänen vanhempi veljensä oli Turun piispa, akatemian logiikan ja metafysiikan professori Jakob Haartman.
Hattujen sodan aikana hän joutui pakememaan Tukholmaan, jossa hän toimi vuosina 1743-1747 oppilaana amiraliteetin apteekkarin Johan Salbergin Morianen-apteekissa. Hän täydensi tietojaan Upsalan yliopistossa aikomuksenaan hankkia privilegio uuden apteekin perustamiseksi Turkuun. Hanke kuitenkin kilpistyi mm. Haartmanin varattomuuteen ja Collegium Medicumin (Lääkintöhallituksen varhaisin edeltäjä eli Lääkintökollegio) penseyteen. Apteekkarihaaveiden kariuduttua Haartmanin entinen luonnontieteen opettaja Turun akatemiassa Johannes Browallius neuvoi Haartmania suuntautumaan lääketieteeseen ja suositteli opiskelukaupungiksi Upsalaa Turun sijasta.
Johan Haartman opiskeli Turun akatemian lisäksi Uppsalan yliopistossa, jossa hän väitteli vuonna 1751 lääketieteen opintoihin kuuluvasta kasvitieteestä väitöskirjalla nimeltä De plantis hybridis Carl von Linnén johdolla sekä vuonna 1754 aiempiin apteekkiopintoihinsa liittyvästä teemasta De idea pharmacopoeae reformatae lääketieteen professori Nils Rosénin toimiessa kustoksena. Haartmanin mukaan on nimetty kääriäisperhoslaji, Tortrix haartmanniana.
Piirilääkäri, Suomen sairaalalaitoksen perustaja ja kansanterveyden uranuurtaja

Valmistuttuaan kliinisen lääketieteen professorin Nils Rosén von Rosensteinin (1706-1773) johdolla Uppsalasta lääketieteen tohtoriksi vuonna 1754, Haartman siirtyi takaisin Turkuun Turun ja Porin läänin piirilääkäriksi ja vuonna 1759 avatun Suomen ensimmäisen yleissairaalan Turun lääninlasaretin lääkäriksi. Vuodesta 1765 lähtien hän toimi Turun akatemiassa lääketieteen professorina. Hän oli ensimmäisiä isorokkoa vastaan variolaatio-menetelmällä rokottaneita lääkäreitä Suomessa vuonna 1754, ennen kuin menetelmää oli kokeiltu Ruotsissa.
Hänen vuonna 1759 julkaisemansa maallikoille tarkoitettu lääkärikirjansa Tydelig Underrättelse Om de Mäst Gångbara Sjukdomars Kännande och Motande, Genom Lätta och Enfalliga Hus-Medel; Samt et litet Res- och Hus-Apothek etc (Selkeää tietoa yleisimmistä tunnetuista sairauksista ja niiden hoidosta helppojen ja yksinkertaisten kotimenetelmien avulla; Sekä pieni Matka- ja kotiapteekki tms) tavallisimmista sairauksista ja niiden hoidosta pohjautui kasveihin perustuvaan itsehoitoon ja oli suosittu kirjatyyppi 1700-luvulla, jota käytettiin itsehoidon perustana. Tietosanakirjan tapaan aakkosjärjestyksessä olevat hakusanat mm. tautien, oireiden ja rohdoskasvien nimet on annettu latinan, ruotsin ja suomen kielellä ja näin Haartman aloitti suomenkielisten lääketieteellisten termien vakiinnuttamisen. Kirjan vuonna 1765 ilmestyneestä toisesta painoksesta 1 200 kappaletta jaettiin Ruotsin ja Suomen hiippakuntien papistolle opastukseksi kansan terveyden- ja sairaanhoidossa, koska lääkäreiden puuttuessa terveysvalistus ja sosiaalitoimi olivat pitkälti papiston varassa.
Perintö

Johan Haartmanin mukaan on nimetty muun muassa Helsingin Meilahdessa sijaitseva Haartmaninkatu ja sen varrella sijaitseva Haartmanin sairaala, Helsingin yliopiston lääketieteellisen tiedekunnan kliinisteoreettinen laitos eli Haartman-instituutti sekä Turun yliopistollisen keskussairaalan T-sairaalan 196-paikkainen luentosali.
Aiheesta muualla

Ylen radiojuttu Haartmanista ja hänen mukaansa nimetystä kadusta (8 min) (Arkistoitu – Internet Archive)
Haltia, Matti & Vaheri, Antti: Haartman - Suomen lääketieteen isä, Haartman-instituutti, Lääketieteellinen tiedekunta, Helsingin yliopisto 2006
Luettelo Coloradon piirikunnista

Coloradon piirikunnat
Montezuman piirikunnan oikeustalo.
Tämä on luettelo Coloradon osavaltion piirikunnista. Coloradossa on 64 piirikuntaa.
| Piirikunta | Hallintokeskus | Perustettu |
| --- | --- | --- |
| Adamsin piirikunta | Brighton | 1902 |
| Alamosan piirikunta | Alamosa | 1913 |
| Arapahoen piirikunta | Littleton | 1861 |
| Archuletan piirikunta | Pagosa Springs | 1885 |
| Bacan piirikunta | Springfield | 1889 |
| Bentin piirikunta | Las Animas | 1870 |
| Boulderin piirikunta | Boulder | 1861 |
| Broomfield | Broomfield | 2001 |
| Chaffeen piirikunta | Salida | 1879 |
| Cheyennen piirikunta | Cheyenne Wells | 1889 |
| Clear Creekin piirikunta | Georgetown | 1861 |
| Conejosin piirikunta | Conejos | 1861 |
| Costillan piirikunta | San Luis | 1861 |
| Crowleyn piirikunta | Ordway | 1911 |
| Custerin piirikunta | Westcliffe | 1877 |
| Deltan piirikunta | Delta | 1883 |
| Denver | Denver | 1902 |
| Doloresin piirikunta | Dove Creek | 1881 |
| Douglasin piirikunta | Castle Rock | 1861 |
| Eaglen piirikunta | Eagle | 1883 |
| El Pason piirikunta | Colorado Springs | 1861 |
| Elbertin piirikunta | Kiowa | 1874 |
| Fremontin piirikunta | Cañon City | 1861 |
| Garfieldin piirikunta | Glenwood Springs | 1883 |
| Gilpinin piirikunta | Central City | 1861 |
| Grandin piirikunta | Hot Sulphur Springs | 1874 |
| Gunnisonin piirikunta | Gunnison | 1877 |
| Hinsdalen piirikunta | Lake City | 1874 |
| Huerfanon piirikunta | Walsenburg | 1861 |
| Jacksonin piirikunta | Walden | 1909 |
| Jeffersonin piirikunta | Golden | 1861 |
| Kiowan piirikunta | Eads | 1889 |
| Kit Carsonin piirikunta | Burlington | 1889 |
| La Platan piirikunta | Durango | 1874 |
| Laken piirikunta | Leadville | 1861 |
| Larimerin piirikunta | Fort Collins | 1861 |
| Las Animasin piirikunta | Trinidad | 1866 |
| Lincolnin piirikunta | Hugo | 1889 |
| Loganin piirikunta | Sterling | 1887 |
| Mesan piirikunta | Grand Junction | 1883 |
| Mineralin piirikunta | Creede | 1893 |
| Moffatin piirikunta | Craig | 1911 |
| Montezuman piirikunta | Cortez | 1889 |
| Montrosen piirikunta | Montrose | 1883 |
| Morganin piirikunta | Fort Morgan | 1889 |
| Oteron piirikunta | La Junta | 1889 |
| Ourayn piirikunta | Ouray | 1877 |
| Parkin piirikunta | Fairplay | 1861 |
| Phillipsin piirikunta | Holyoke | 1889 |
| Pitkinin piirikunta | Aspen | 1881 |
| Prowersin piirikunta | Lamar | 1889 |
| Pueblon piirikunta | Pueblo | 1861 |
| Rio Blancon piirikunta | Meeker | 1889 |
| Rio Granden piirikunta | Del Norte | 1874 |
| Routtin piirikunta | Steamboat Springs | 1877 |
| Saguachen piirikunta | Saguache | 1866 |
| San Juanin piirikunta | Silverton | 1876 |
| San Miguelin piirikunta | Telluride | 1883 |
| Sedgwickin piirikunta | Julesburg | 1889 |
| Summitin piirikunta | Breckenridge | 1861 |
| Tellerin piirikunta | Cripple Creek | 1899 |
| Washingtonin piirikunta | Akron | 1887 |
| Weldin piirikunta | Greeley | 1861 |
| Yuman piirikunta | Wray | 1889 |
Aiheesta muualla

Kuvia tai muita tiedostoja aiheesta Luettelo Coloradon piirikunnista Wikimedia Commonsissa
Maciejowicen taistelu

Maciejowicen taistelu tapahtui 10. lokakuuta 1794 Puola-Liettuan ja Venäjän välillä. Puolalaisjoukkojen johtajana oli Tadeusz Kościuszko, joka yritti 6 200 miehen avulla estää kahden venäläisarmeijan yhdistymisen. Toista 12 000 venäläissotilaan armeijaa johti Iwan Fersen ja toista 12 500 miehen vahvuista osastoa Aleksandr Suvorov. Kościuszko oli pyytänyt puolalaiskomentaja Adam Ponińskin 4 000 miehen yksikköä avukseen liian myöhään, joten apu ei saapunut ajoissa. Venäläiset voittivat taistelun ja Kościuszko joutui haavoittuneena venäläisten vangiksi.
Käännös suomeksi
Lurin kieli

| Luri |
| --- | --- |

Oma nimi:  لری (lurī)
Muu nimi:  lori, luristani
Tiedot
Alue:   Iran
Puhujia:  3,4 miljoonaa
Kirjaimisto:  arabialainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet iranilaiset kielet
 Ohje 
Luri on iranilainen kieli, jota puhutaan Iranin lounaisosassa. Sen murteet muodostavat murrejatkumon pohjois-etelä-suunnassa. Luri on jaettavissa kolmeksi erilliseksi kieleksi, jonka puhujat ymmärtävät jonkin verran toisiaan ja jonkin verran myös läheisimpiä sukukieliä kuten persiaa, lakia ja kumzaria. Pohjoisessa puhuttua lurin muotoa kutsutaan pohjoisluriksi, etelässä puhuttua eteläluriksi ja niiden väliin sijoittuvia murteita bakhtiariksi.
Pohjoisluria puhuu äidinkielenään noin 1,5 miljoonaa ihmistä ja eteläluria 875 000. Bakhtiarilla on noin miljoona puhujaa.
M/S Sally Albatross

M/S Sally Albatross on kahden eri laivan nimi:
M/S Viking Saga, 1980 rakennettu laiva, joka muutettiin Sally Albatrossiksi 1986 ja tuhoutui 1990 tulipalossa
Uudempi M/S Sally Albatross (myöhemmin M/S Celestyal Crystal), joka rakennettiin 1992 aiemman Sally Albatrossin rungon päälle
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”M/S Sally Albatross”, voi hakea sivunnimihaulla, laajalla sivunnimihaulla tai tekstihaulla.
M/S Satava

M/S Satava saapumassa Innamoon elokuussa 2009.
M/S Satava on suomalainen yhteysalus. Satava liikennöi rahdattuna Helsingissä välillä Lyypekinlaituri - Vallisaari. Aiemmin alus liikennöi Saaristomerellä Iniön lisäreitillä muun muassa Åselholmiin, Kolkoon ja Själöhön. Sitä ennen Nauvon pohjoisen saariston reitillä ja Rymättylän sekä Velkuan reittialueilla.[lähde? ] Satavan omistaa Finferries.
Alus rakennettiin vuonna 1976 Rauma-Repolan Savonlinnan telakalla ja vuonna 2012 Satava pidennettiin Pärnu Laevatehas telakalla Eestissä. Sen pituus oli alun perin 23 metriä, ja siihen mahtui 2 henkilöautoa ja 82 matkustajaa.[lähde? ] Nykyisin se on 33,26 metriä pitkä ja 6,6 metriä leveä, ja siihen mahtuu kuusi henkilöautoa ja 97 matkustajaa.
Sen sisaraluksia olivat alun perin Rosala, Sääminki ja Jurmo, jotka on kaikki pidennetty kymmenellä metrillä 1980-luvulla.[lähde? ]
Jozef Sládok

| Jozef Sládok> Henkilötiedot |
| --- | --- |
Syntynyt: 4. kesäkuuta 1988 (ikä 36) Zvolen, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  100 kg
Seura
Seura:  HC 07 Detva
Sarja:  1. hokejová liga SR
Pelinumero:  8
Pelaajaura
Pääsarjaura:  2004–
Aik. seurat:  HKm Zvolen (SloEL) Corpus Christi IceRayz (CHL) HKM Lučenec (Slovakia I) Romford Raiders (EPIHL) Hull Stingrays (EIHL) Edinburgh Capitals (EIHL) Peterborough Phantoms (EPIHL) HCK (Mestis)
Jozef Sládok (s. 4. kesäkuuta 1988 Zvolen, Tšekkoslovakia) on slovakialainen jääkiekkopuolustaja, joka pelaa 1. hokejová liga SR:n HC 07 Detvassa. Isokokoinen Sládok on fyysinen puolustava puolustaja, joka on tullut tunnetuksi myös tappelijana.
Ura > Seuraura

Sládok debytoi HKm Zvolenin Extraliga-joukkueessa vain 16-vuotiaana kaudella 2004–2005. Hän pelasi siellä yhden ottelun myös seuraavalla kaudella 2005–2006, jolloin Sládok pelasi miesten pelejä myös kolmen ottelun verran lainalla Slovakian 1. ligan HC 05 Banská Bystricassa.
OHL-joukkue Plymouth Whalers varasi Sládokin 39. pelaajana CHL:n varaustilaisuudessa 2006. Hän pelasi joukkueessa kaksi seuraavaa kautta, joista jälkimmäisellä kaudella 2007–2008 Sládok voitti kaikkien aikojen ensimmäisenä eurooppalaispelaajana koko OHL:n jäähypörssin 223 minuutillaan. Hän voitti myös Whalersin sisäisen tehotilaston lukemalla +13. Sládokin ura Pohjois-Amerikassa jatkui kaudella 2008–2009 CHL-joukkue Corpus Christi IceRayzissa, mutta hän palasi kesken kauden kuitenkin kotimaahansa ja siirtyi 1. liga -joukkue HKM Lučenecin riveihin.
Alkukaudella 2009–2010 Sládokille kertyi yksi ottelu sekä HKm Zvolenin Extraliga-joukkueessa että 1. ligan HC 07 Detvassa. Joulukuussa 2009 hän siirtyi Yhdistyneen kuningaskunnan toiseksi korkeimmalla sarjatasolla EPIHL:ssä pelanneeseen Romford Raidersiin. Kaudeksi 2010–2011 Sládok siirtyi sarjatasoa ylemmäs EIHL-joukkue Hull Stingraysiin. Hän sijoittui 193 minuutillaan liigan jäähypörssissä seitsemänneksi. Kaudeksi 2011–2012 Sládok siirtyi pelaamaan samaa sarjaa Edinburgh Capitalsin riveihin. Hän sijoittui 158 minuutillaan EIHL:n jäähypörssissä yhdeksänneksi. Kaudeksi 2012–2013 Sládok palasi sarjatasoa alemmas EPIHL:ään ja siirtyi Peterborough Phantomsin joukkueeseen. Hän sijoittui 183 minuutillaan sarjan jäähypörssissä kolmanneksi.
Kesken toisen Phantoms-kautensa 2013–2014, siirtotakarajalla helmikuussa 2014 Sládok siirtyi loppukauden kattavalla sopimuksella Mestis-joukkue HC Keski-Uusimaahan. Hän sai heti debyytissään ottelurangaistuksen ryntäämisestä taklattuaan LeKin Henri Tammista. Sládok tuomittiin kahden ottelun pelikieltoon ja hän sai loppukaudella myös useita helppoja rangaistuksia maineensakin vuoksi. Kauden 2014–2015 kynnyksellä, syyskuussa 2014 Sládok palasi kotimaahansa ja siirtyi vuoden mittaisella sopimuksella hänelle aiemmin yhden ottelun verran tuttuun HC 07 Detvaan, 1. ligaan. Sládok oli joukkueen tehokkain puolustaja tehoilla 8+20=28, joilla hän sijoittui liigan puolustajien pistepörssissä viidenneksi. Sládok voitti myös Detvan sisäisen tehotilaston lukemalla +30. Hän voitti myös 1. ligan jäähypörssin 184 minuutillaan, kuten myös pudotuspeleissä jaetusti HK Spišská Nová Vesin Matej Hamrákin kanssa 45 minuutillaan. Sládok voitti kauden päätteeksi mestaruuden. Myös kaudella 2015–2016 hän oli Detvan tehokkain puolustaja tehoilla 5+12=17 ja voitti taas 1. ligan jäähypörssin 158 minuutillaan, kuten myös pudotuspeleissä 33 minuutillaan.
Ura > Maajoukkueura

Sládok pelasi alle 18-vuotiaiden MM-kilpailuissa vuonna 2006 ja World U-17 Hockey Challengessa vuonna 2005.
John Wansbrough

| John Wansbrough> Henkilötiedot |
| --- | --- |
Syntynyt: 19. helmikuuta 1928
Kuollut: 10. kesäkuuta 2002 (74 vuotta)
Kansalaisuus:  Yhdysvallat
Arvonimi: professori
Koulutus ja ura
Tutkimusalue:  Historia ja islam
John Edward Wansbrough (19. helmikuuta 1928 – 10. kesäkuuta 2002) oli yhdysvaltalainen historioitsija ja arabisti. Hän väitteli Harvardin yliopistossa, minkä jälkeen hän teki koko uransa professorina Englannissa, oppilaitoksenaan University of London's School of Oriental and African Studies. Wansbrough aloitti pitkän tauon jälkeen uudelleen historiallis-kriittisen Koraanin tutkimuksen.
Tutkimus

Wansbroughia pidetään islamin tutkimuksen ”revisionistisen” koulukunnan perustajana, sillä hän arvosteli islamilaisen perimätiedon luotettavuutta tietolähteenä islamin syntymistä koskevissa asioissa. Hän katsoi, että käsitys Mekasta islamin synnyinpaikkana oli vasta myöhemmin syntynyt myytti.
Tutkimus > Lähteiden myöhäisyys

Wansbrough painotti sitä, että islamilainen kirjallisuus Koraanista ja Muhammedista oli myöhäistä ilmestyessään vasta 150 vuotta itse kerrottujen tapahtumien jälkeen. Vaikka olikin joitakin merkittäviä kirjoittajia, jotka olivat kuolleet jo 700-luvulla, kuten Ibn Ishaq tai Malik ibn Anas, heidän teoksensa tunnetaan vain myöhempinä vuosisatoina tehtyinä kopioina. Niiden uskollisuutta alkuperäisille käsikirjoituksille ei voi taata, sillä tekstit ovat voineet muuttua monista eri syistä. Tässä Wansbrough'n argumentti on jatkoa Ignaz Goldziherin ja Joseph Schachtin esittämille näkemyksille. Hadithit kertovat oman kirjaamisaikansa eli 800-luvun uskomuksista eivätkä suoraan 600-luvun uskomuksista. Tästä on vähitellen muodostunut myös koko länsimaisen orientalismin laajasti jakama käsitys.
Tutkimus > Pitkä kehityshistoria

Toiseksi Wansbrough korosti, että islam oli uskontona monikerroksinen ilmiö, joka ei voinut syntyä vain yhden henkilön toimesta, kuten islamin oma suuri kertomus väittää. Käsitys rabbiinisen juutalaisuuden ja kristinuskon pitkästä kehityskaaresta on yleisesti hyväksytty, mutta islamin synnystä on myös lännessä laajalti hyväksytty islamin oma kertomus uuden uskonnon nopeasta ilmaantumisesta vain 20 vuoden kuluessa. Wansbrough'n mielestä tällainen tulkinta erottaa islamin sen historiallisista juurista ja supistaa uuden uskonnon syntymisen vain sen perustajaprofeetan henkilöhistoriaan. Siihen kuuluu myös ajatus, että islam syntyi poleemisessa suhteessa Arabian niemimaan monijumalaiseen pakanuuteen eikä Lähi-idän monoteististen uskontojen jatkokehityksenä, kuten juutalaisuus ja kristinusko. Islamin erillisyyttä korostaa myös ajatus sen syntymisestä Arabian niemimaalla, mistä uskonto vasta valmiina lähti valloittamaan maailmaa. Islamissa myös näkyvät sen arabialaiset juuret esimerkiksi kuukalenterin käytössä tai moniavioisuutena.
Muslimit katsovat, että islam ei lainannut mitään juutalaisuudelta tai kristinuskolta. Vaikka Koraani sisältää joitakin islaminuskon perusasioita, siitä on tullut symbolisesti identtinen itse islaminuskon kanssa, mikä vahvisti ajatusta valmiina syntyneestä uskonnosta. Todellisuudessa islamin muodot uskontona kuitenkin vakiintuivat vasta keskiajan lopulla, ja Koraani tarjosi vain vähän aineksia islamin myöhempään substanssiin kuuluvista monista asioista. Länsimaiset orientalistit ovat pyrkineet täyttämään islamin aukkoa muihin uskontoihin kehittämällä teorioita juutalaisista ja kristityistä Mekassa tai siitä, että Muhammed kauppamatkoillaan kohtasi kristittyjä, esimerkkinä Bahira. Islamin syntymistä valmiina korosti myös ajatus islamin kulta-ajasta oikeaan johdettujen kalifien aikana. Islamin myöhempää kehitystä ei nähty edistymisenä, vaan eriasteisena luopumisena tuosta kulta-ajasta, jolloin islamia vielä aidosti toteutettiin. Wansbrough'n teesi kuitenkin oli, että islam ei olennaisesti eronnut syntytavassaan rabbiinisesta juutalaisuudesta ja kristinuskosta: ne kaikki syntyivät pitkän ajan kuluessa ja aiempien uskontojen pohjalta eivätkä jyrkässä vastakohdassa niihin.